
(Seadusandlik tavamenetlus: esimene lugemine)


Muudatusettepanek		81
Ettepanek võtta vastu määrus
Põhjendus 2
	

	Komisjoni ettepanek
	Muudatusettepanek

	(2)	Partnerluslepingu ja kaubanduse vahelepingu eesmärk on kaitsta liidu tundlike kaupade tootjaid põllumajandussektoris, piirates soodustusi tariifikvootidega.
	(2)	Partnerlusleping ja kaubanduse vaheleping vähendavad põllumajandussektoris tundlikke kaupu tootvate liidu tootjate kaitset. Seepärast tuleks kehtestada kahepoolsed kaitseklauslid, et piirata kahju või kahju ohu korral soodustariifikvootide kohaldamisala.




Muudatusettepanek		1
Ettepanek võtta vastu määrus
Põhjendus 12
	

	Komisjoni ettepanek
	Muudatusettepanek

	(12)	Tundlike toodete tähelepanelik seire peaks hõlbustama õigeaegse otsuse tegemist uurimise võimaliku algatamise ja sellele järgneva kaitsemeetmete võtmise kohta. Seepärast peaks komisjon korrapäraselt jälgima tundlike toodete importi alates kaubanduse vahelepingu või partnerluslepingu jõustumise kuupäevast. Asjaomase liidu tootmisharu nõuetekohaselt põhjendatud taotluse korral tuleks seiret laiendada ka muudele toodetele või sektoritele.
	(12)	Tundlike toodete tähelepanelik seire peaks hõlbustama õigeaegse otsuse tegemist uurimise võimaliku algatamise ja sellele järgneva kaitsemeetmete võtmise kohta. Seepärast peaks komisjon pidevalt ja ennetavalt jälgima tundlike toodete importi alates kaubanduse vahelepingu või partnerluslepingu jõustumise kuupäevast. Asjaomase liidu tootmisharu nõuetekohaselt põhjendatud taotluse korral tuleks seiret laiendada ka muudele toodetele või sektoritele. Komisjon peaks esitama iga kolme kuu järel seirearuande, mis sisaldab hinnangut lepingu alusel soodustingimustel turulepääsu saanud tundlike toodete impordi mõju kohta, sealhulgas andmeid kõigi tundlike toodete impordimahtude ja hindade kohta koos asjakohase piirkondliku jaotusega.


Muudatusettepanekud 21 ja 82
Ettepanek võtta vastu määrus
Artikkel 2 – lõik 1 – punkt 5
	

	Komisjoni ettepanek
	Muudatusettepanek

	5.	„oluline kahju“ – liidu tootmisharu seisundi märkimisväärne halvenemine;
	5.	„oluline kahju“ – liidu tootmisharu seisundi märkimisväärne halvenemine; asjaomase toote soodustingimustel impordi mahu suurenemist eelmise kolme aasta keskmisega võrreldes rohkem kui 5 % või teatava toote keskmise impordihinna vähenemist rohkem kui 5 % võrreldes eelmise aastaga käsitatakse prima facie tõendina olulise kahju kohta;



Muudatusettepanek		83
Ettepanek võtta vastu määrus
Artikkel 3 – lõige 1 – lõik 1 (uus)
	

	Komisjoni ettepanek
	Muudatusettepanek

	
	Selged märgid tootmisharu majandusliku olukorra halvenemisest kogu liidus või liikmesriikide tasandil, sealhulgas asjaomase toote soodustingimustel impordi mahu suurenemine eelmise kolme aasta keskmisega võrreldes rohkem kui 5 % või omamaiste hindade pidev langus, võivad olla piisavad, et tõendada olulist kahju sektorile ja õigustada kaitsemeetmete võtmist.




Muudatusettepanek		2
Ettepanek võtta vastu määrus
Artikkel 3 – lõige 2 – punkt c a (uus)
	

	Komisjoni ettepanek
	Muudatusettepanek

	
	ca)	vastastikkuse kohustuse kehtestamine seoses toodete ja tootmisstandarditega;


Muudatusettepanek		3
Ettepanek võtta vastu määrus
Artikkel 4 – lõige 1
	

	Komisjoni ettepanek
	Muudatusettepanek

	1.	Komisjon jälgib korrapäraselt liidu tundlike toodete turgu, eelkõige selles osas, mis puudutab impordi ja ekspordi suundumusi, tootmist ja hindade arengut. Selleks teeb komisjon koostööd liikmesriikide ja liidu tootmisharuga ning vahetab nendega korrapäraselt teavet.
	1.	Komisjon jälgib pidevalt ja ennetavalt liidu tundlike toodete turgu, eelkõige selles osas, mis puudutab impordi ja ekspordi suundumusi, tootmist ja hindade arengut, Euroopa Parlamendi ja nõukogu määrusega (EL) nr 1308/20131a loodud liidu turu vaatluskeskuste toel. Selleks teeb komisjon koostööd liikmesriikide, Euroopa Parlamendi ja liidu tootmisharuga ning vahetab nendega korrapäraselt teavet.

	
	1a Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, ELI: http://data.europa.eu/eli/reg/2013/1308/oj).


Muudatusettepanek		4
Ettepanek võtta vastu määrus
Artikkel 4 – lõige 2 a (uus)
	

	Komisjoni ettepanek
	Muudatusettepanek

	
	2a.	Liidu asjaomase tootmisharu nõuetekohaselt põhjendatud taotluse korral võib komisjon laiendada lõikes 1 osutatud seiret nii, et see hõlmaks peale lisas viidatud toodete ja sektorite ka muid tooteid ja sektoreid.


Muudatusettepanek		5
Ettepanek võtta vastu määrus
Artikkel 4 – lõige 2 b (uus)
	

	Komisjoni ettepanek
	Muudatusettepanek

	
	2b.	Koostööd tehakse ja andmeid vahetatakse nii vertikaalselt, komisjoni ja liikmesriikide vahel, kui ka horisontaalselt, liikmesriikide vahel.


Muudatusettepanek		6
Ettepanek võtta vastu määrus
Artikkel 4 – lõige 2 c (uus)
	

	Komisjoni ettepanek
	Muudatusettepanek

	
	2c.	Komisjon töötab 1. märtsiks 2026 välja ja teeb liikmesriikidele kättesaadavaks tehnilised suunised näitajate, parameetrite ja andmeliikide kohta, mida on võimalik jälgida riikliku ja kohaliku tasandi turgudel.


Muudatusettepanek		7
Ettepanek võtta vastu määrus
Artikkel 4 – lõige 3
	

	Komisjoni ettepanek
	Muudatusettepanek

	3.	Komisjon esitab iga kuue kuu järel Euroopa Parlamendile ja nõukogule seirearuande, mis sisaldab hinnangut lepingu alusel soodustingimustel turulepääsu saanud tundlike toodete impordi mõju kohta. Sellised aruanded hõlmavad liidu turgu ja vajaduse korral ka olukorda ühes või mitmes liikmesriigis.
	3.	Komisjon esitab iga kolme kuu järel Euroopa Parlamendile ja nõukogule seirearuande, mis sisaldab hinnangut lepingu alusel soodustingimustel turulepääsu saanud tundlike toodete impordi mõju kohta. Selline aruanne hõlmab liidu turgu ja vajaduse korral ka konkreetset olukorda ühes või mitmes liikmesriigis.


Muudatusettepanek		8
Ettepanek võtta vastu määrus
Artikkel 6 – lõige 3
	

	Komisjoni ettepanek
	Muudatusettepanek

	3.	Vastupidiste andmete puudumisel käsitab komisjon asjaomasest riigist pärit teatava toote soodustingimustel impordi mahu suurenemist eelmise aastaga võrreldes rohkem kui 10 % kui prima facie tõendit liidu tootmisharule tekitatava olulise kahju või olulise kahju ohu kohta, kui samal ajal on asjaomasest riigist pärit impordi keskmine hind üldjuhul vähemalt 10 % madalam samasuguste või otseselt konkureerivate toodete asjaomasest keskmisest omamaisest hinnast samal ajavahemikul, tuginedes kättesaadavatele andmetele.
	3.	Vastupidiste andmete puudumisel käsitab komisjon asjaomasest riigist pärit teatava toote soodustingimustel impordi mahu suurenemist kolme aasta keskmisega võrreldes rohkem kui 5 % kui prima facie tõendit liidu tootmisharule tekitatava olulise kahju või olulise kahju ohu kohta, kui samal ajal on asjaomasest riigist pärit impordi keskmine hind üldjuhul vähemalt 5 % madalam samasuguste või otseselt konkureerivate toodete asjaomasest keskmisest omamaisest hinnast samal ajavahemikul, tuginedes kättesaadavatele andmetele.


Muudatusettepanek		9
Ettepanek võtta vastu määrus
Artikkel 6 – lõige 4
	

	Komisjoni ettepanek
	Muudatusettepanek

	4.	Vastupidiste andmete puudumisel käsitab komisjon asjaomasest riigist pärit teatava toote soodustingimustel liitu imporditud toote keskmise impordihinna iga-aastast langust rohkem kui 10 % kui prima facie tõendit liidu tootmisharule tekitatava olulise kahju või olulise kahju ohu kohta, kui samal ajal on asjaomasest riigist pärit toote keskmine impordihind üldjuhul vähemalt 10 % madalam samasuguste või otseselt konkureerivate toodete asjaomasest keskmisest omamaisest hinnast samal perioodil, tuginedes kättesaadavatele andmetele.
	4.	Vastupidiste andmete puudumisel käsitab komisjon asjaomasest riigist pärit teatava toote soodustingimustel liitu imporditud toote keskmise impordihinna langust kolme aasta keskmisega võrreldes rohkem kui 5 % kui prima facie tõendit liidu tootmisharule tekitatava olulise kahju või olulise kahju ohu kohta, kui samal ajal on asjaomasest riigist pärit toote keskmine impordihind üldjuhul vähemalt 5 % madalam samasuguste või otseselt konkureerivate toodete asjaomasest keskmisest omamaisest hinnast samal perioodil, tuginedes kättesaadavatele andmetele.


Muudatusettepanek		10
Ettepanek võtta vastu määrus
Artikkel 6 – lõige 4 a (uus)
	

	Komisjoni ettepanek
	Muudatusettepanek

	
	4a.	Komisjon ei piirdu olulise kahju kohta prima facie tõendeid kogudes käesolevas artiklis sätestatud kvantitatiivsete künniste jälgimisega. Selged märgid tootmisharu majandusliku olukorra halvenemisest kogu liidus või liikmesriigi tasandil, sealhulgas omamaiste hindade pidev langus, võivad olla piisavad, et tõendada sektorile tekitatud kahju, ning võivad õigustada uurimise algatamist.


Muudatusettepanek		11
Ettepanek võtta vastu määrus
Artikkel 7 – lõige 3
	

	Komisjoni ettepanek
	Muudatusettepanek

	3.	Võimaluse korral viiakse uurimine lõpule kuue kuu jooksul alates algatamisteate Euroopa Liidu Teatajas avaldamise kuupäevast. Seda tähtaega võib pikendada kolme kuu võrra erandlikel asjaoludel, nagu ebatavaliselt suur arv huvitatud isikuid või keerukas turuolukord. Komisjon teavitab kõiki huvitatud isikuid sellisest pikendamisest ning selgitab pikendamise põhjusi. Kui uurimine puudutab tundlikke tooteid, viib komisjon selle lõpule võimalikult kiiresti, eesmärgiga teha lõplik otsus nelja kuu jooksul alates algatamisteate Euroopa Liidu Teatajas avaldamise kuupäevast.
	3.	Võimaluse korral viiakse uurimine lõpule kolme kuu jooksul alates algatamisteate Euroopa Liidu Teatajas avaldamise kuupäevast. Seda tähtaega võib pikendada kolme kuu võrra erandlikel asjaoludel, nagu ebatavaliselt suur arv huvitatud isikuid või keerukas turuolukord. Komisjon teavitab kõiki huvitatud isikuid sellisest pikendamisest ning selgitab pikendamise põhjusi. Kui uurimine puudutab tundlikke tooteid, viib komisjon selle lõpule võimalikult kiiresti, eesmärgiga teha lõplik otsus kahe kuu jooksul alates algatamisteate Euroopa Liidu Teatajas avaldamise kuupäevast.


Muudatusettepanek		12
Ettepanek võtta vastu määrus
Artikkel 7 – lõige 5
	

	Komisjoni ettepanek
	Muudatusettepanek

	5.	Komisjon hindab kõiki asjakohaseid objektiivseid ja mõõdetavaid tegureid, mis mõjutavad liidu tootmisharu olukorda, eelkõige asjaomase toote impordi suurenemise määra ja mahtu absoluut- ja suhtarvudes, suurenenud impordi hõivatud siseturu osa ning muutusi liidu tootmisharu müügi-, toodangu-, tootlikkus-, tootmisvõimsuse kasutamise, kasumi, kahjumi ja tööhõive tasemes. See loetelu ei ole lõplik ja komisjon võib olulise kahju või selle ohu kindlakstegemisel võtta arvesse ka muid asjaomaseid tegureid, nagu varud, hinnad, kasutatud kapitali tasuvus ja rahavood, turuosa ning muid tegureid, mis tekitavad või võivad olla tekitanud liidu tootmisharule olulist kahju või ähvardavad seda tekitada.
	5.	Komisjon hindab kõiki asjakohaseid majandusnäitajaid ning objektiivseid ja mõõdetavaid tegureid, mis mõjutavad liidu tootmisharu olukorda, eelkõige asjaomase toote impordi suurenemise määra ja mahtu absoluut- ja suhtarvudes, suurenenud impordi hõivatud siseturu osa ning muutusi liidu tootmisharu müügi-, sealhulgas hinnatasemes ning toodangu, tootlikkuse, tootmisvõimsuse kasutamise, kasumi, kahjumi ja tööhõive tasemes. See loetelu ei ole lõplik ja komisjon võib olulise kahju või selle ohu kindlakstegemisel võtta arvesse ka muid asjaomaseid tegureid, nagu varud, kasutatud kapitali tasuvus ja rahavood, turuosa ning muid tegureid, mis tekitavad või võivad olla tekitanud liidu tootmisharule olulist kahju või ähvardavad seda tekitada.


Muudatusettepanek	ud 34 ja 86
Ettepanek võtta vastu määrus
Artikkel 9 – lõige 1 – punkt b a (uus)
	

	Komisjoni ettepanek
	Muudatusettepanek

	
	ba)	selged märgid tootmisharu majandusliku olukorra halvenemisest kogu liidus või liikmesriikide tasandil, sealhulgas asjaomase toote soodustingimustel impordi mahu suurenemine rohkem kui 5 % aastas võrreldes kolme aasta keskmisega, või omamaiste hindade pidev langus, võivad olla piisavad, et tõendada olulist kahju sektorile ja õigustada kaitsemeetmete võtmist.




Muudatusettepanek		13
Ettepanek võtta vastu määrus
Artikkel 9 – lõige 3
	

	Komisjoni ettepanek
	Muudatusettepanek

	3.	Tundlike toodete puhul võetakse artikli 18 lõikes 4 osutatud korras ajutised kaitsemeetmed viivitamata ja igal juhul hiljemalt 21 päeva jooksul alates uurimise algatamisest, et hoida ära liidu tootmisharule tekitatav kahju, mida oleks raske heastada, sealhulgas juhul, kui selline kahju võib olla geograafiliselt koondunud ühte või mitmesse liikmesriiki.
	3.	Tundlike toodete puhul võetakse artikli 18 lõikes 4 osutatud korras ajutised kaitsemeetmed viivitamata ja igal juhul hiljemalt 14 päeva jooksul alates uurimise algatamisest, et hoida ära liidu tootmisharule tekitatav kahju, mida oleks raske heastada, sealhulgas juhul, kui selline kahju võib olla geograafiliselt koondunud ühte või mitmesse liikmesriiki.


Muudatusettepanek	ud 36 ja 87
Ettepanek võtta vastu määrus
Artikkel 11 – lõige 1
	

	Komisjoni ettepanek
	Muudatusettepanek

	1.	Kui uurimise tulemusel tehakse kindlaks, et artikli 3 lõikes 1 sätestatud tingimused on täidetud, võib komisjon võtta vastu lõplikud kaitsemeetmed vastavalt artikli 18 lõikes 3 osutatud kontrollimenetlusele.
	1.	Kui uurimise tulemusel tehakse kindlaks, et artikli 3 lõikes 1 sätestatud tingimused on täidetud, võtab komisjon vastu lõplikud kaitsemeetmed vastavalt artikli 18 lõikes 3 osutatud kontrollimenetlusele.



Muudatusettepanek	ud 64 ja 88
Ettepanek võtta vastu määrus
Artikkel 12 a (uus)
	

	Komisjoni ettepanek
	Muudatusettepanek

	
	Artikkel 12a	

	
	Keskkonna-, tervise- ning sanitaar- ja fütosanitaarklausel

	
	1. Komisjon algatab uurimise ja võtab käesoleva määruse kohased kaitsemeetmed, kui on usaldusväärseid tõendeid selle kohta, et import, mille suhtes kohaldatakse tariifseid soodustusi, ei vasta samaväärsetele keskkonna-, loomade heaolu, tervise-, toiduohutuse või töötajate kaitse nõuetele, mida rakendatakse liidu tootjate suhtes.

	
	2. Dokumenteeritud ohu korral inimeste, looma- või taimetervisele, sealhulgas liidus keelatud tootmismeetodite kasutamise või sanitaar- ja fütosanitaarnõuete täitmata jätmise korral võib komisjon kooskõlas artikli 9 lõikega 3 viivitamata peatada sellise toote impordi, mille suhtes kohaldatakse tariifseid soodustusi. Käesoleva artikli alusel vastu võetud meetmed on vajalikud ja proportsionaalsed ning need vaadatakse läbi vastavalt artiklile 12.




Muudatusettepanek		14
Ettepanek võtta vastu määrus
Artikkel 15 a (uus)
	

	Komisjoni ettepanek
	Muudatusettepanek

	
	Artikkel 15a

	
	Kõrvalehoidmist takistavad meetmed

	
	1.	Kui komisjon tuvastab, et kaitsemeetmetest on kõrvale hoitud kaubateede ümbersuunamise kaudu, sealhulgas importides osapooltest, mis on kaitsemeetmetest vabastatud, võib ta laiendada kaitsemeetmete kohaldamisala kõnealusele impordile või võtta vastu muid vajalikke rakendusmeetmeid.

	
	2.	Komisjon tugevdab liikmesriikidega tehtavat koostööd päritolureeglite kontrollimisel ja tundlike toodete impordi täieliku jälgitavuse tagamisel.


Muudatusettepanek		15
Ettepanek võtta vastu määrus
Lisa – lõik 1 – punkt 14
	

	Komisjoni ettepanek
	Muudatusettepanek

	14.	Munad
	14.	A- ja B-klassi munad


Muudatusettepanek		16
Ettepanek võtta vastu määrus
Lisa – lõik 1 – punkt 15
	

	Komisjoni ettepanek
	Muudatusettepanek

	15.	Ovoalbumiin
	15.	Munatooted – täismunapulber, munakollasepulber, ovoalbumiin (tavaline, väga hea vahutavusega, väga hea geelistuvusega)


Muudatusettepanek		17
Ettepanek võtta vastu määrus
Lisa – lõik 1 – punkt 23 a (uus)
	

	Komisjoni ettepanek
	Muudatusettepanek

	
	23a.	Tsitruselised: apelsinid, sidrunid ja mandariinid

